X-/Y-feilstolper

Innhold

# Y-feilstolper

Bruk dialogvinduet X- eller Y-feilstolper for å vise feilstolpene for 2D-diagram.

Hvis et element i en dataserie er valgt, vil denne kommandoen kun virke på denne. Hvis ingen elementer er valgt, vil denne kommandoen virke på alle dataserier.

For å bruke denne funksjonen …

Velg Sett inn → X-feilstolper eller Sett inn → Y-feilstolper (diagram)

En feilstolpe er en indikatorlinje som går over et område frå x/y - (negativ) til x/y + (positiv) feilverdi. I dette tilfellet er x eller y verdien av datapunktene. Når «standardavviket» er merket, er x eller y middelverdien for dataserien. Negativfeilverdi og positivfeilverdi er verdiene regna ut av feilstolpefunksjonen eller er angitt spesielt.

Menykommandoen Sett inn → X-/Y-feilstolper er bare tilgjengelig for 2D-diagram.

## Feilkategori

I Feilkategori-feltet kan du velge hvordan hver enkelt feilkategori skal vises.

### Ingen

Ikke vis feillinjene.

### Konstantverdi

Viser konstantverdier som er angitt i parameterområdet.

### Prosentdel

Viser en prosentandel, som refererer til det tilhørende datapunktet. Angi prosentverdien i området for parameter.

### Funksjoner

Velg en funksjon for å beregne feilstolpene.

Standardfeil: Viser standardfeilen.

Varians: Viser variansen beregnet ut fra antallet datapunkter og verdiene deres.

Standardavvik: Viser standardavviket (kvadratroten av variansen). Ulikt andre funksjoner, blir feilstolpene sentrerte på middelverdien.

Feilmargin: Viser den høyeste feilmarginen i prosent i forhold til den høyeste verdien i datagruppen. Angi prosenten i området for Parametere.

### Celleområde

Velg Celleområde og angi celleområdet som de positive og negative feilstolpene skal hentes fra.

### Fra datatabell

For et diagram som har sine egne data kan feilstolpeverdiene skrives inn i datatabellen for diagrammet. Datatabellen vil vise tilleggskolonner namngitte som positive X- eller Y-feilstolper og negative X- eller Y-feilstolper.

### Samme verdi for begge

Velg dette for å bruke de positive feilverdiene også for de negative feilverdiene. Du kan bare endre verdien i feltet «Positiv (+)». Denne verdien blir automatisk kopiert inn i feltet «Negativ (-)»

## Feilindikator

Angir feilindikatoren.

### Positiv og negativ

Vis positive og negative feilstolper.

### Positiv

Vis bare positive feilstolper.

### Negativ

Vis bare negative feilstolper.

Lignende emner

Trendlinjer

Supporter oss!